સનાતન ધર્મના તમામ તહેવારોમાં જે મુખ્ય મનાય છે એવુ પાવન પર્વ એટલે દિવાળી. આસો વદ અમાસના આ દિવસે આપને દર્શન કરાવીશુ અમદાવાદના નવા વાડજમાં નિર્મિત અમરનાથ મહાદેવ મંદિરના. આમ તો મૂળ અહિં મહાદેવજીની સ્થાપના કરાઈ છે. પરંતુ મંદિર સંકુલમાં નિર્મિત ભવ્ય રામ મંદિરનો મહિમા પણ લોકમુખે રમે છે.સુંદર કોતરણીથી શોભતુ પ્રભુ શ્રી રામનું આ ધામ કેન્દ્ર છે ભક્તોની આસ્થાનું અને વિવિધ સામાજિક પ્રવૃત્તિઓનું. અહિં ગર્ભગૃહમાં ભાઈ લક્ષ્મણ, દેવી સીતા તથા પરમભક્ત હનુમાન સંગ મર્યાદા પુરષોત્તમ પ્રભુ શ્રી રામ.